भजन-संहिता 124
आरोहन के एक गीत। दाऊद के गीत।
1 कहूं यहोवा ह हमर कोति नइं होतिस—
त इसरायल ह कहय—
2 कहूं यहोवा ह हमर कोति नइं होतिस
जब मनखेमन हमर ऊपर हमला करिन,
3 त ओमन हमन ला जीयत लील ले रहितिन
जब ओमन के गुस्सा हमर ऊपर भड़किस;
4 बाढ़ के पानी म हमन बुड़ गे रहितेंन,
पानी के बहाव म हमन बह गे रहितेंन,
5 भयंकर पानी के धारा ह
हमन ला बहाके ले गे रहितिस।
6 यहोवा के परसंसा होवय,
जऊन ह हमन ला ओमन के दांत के दुवारा फाड़े जाय ले बचाय हवय।
7 हमन चिड़ीमार के जाल ले बचे
एक चिरई के सहीं अन;
जाल ह फट गे हवय,
अऊ हमन बच गे हवन।
8 हमर मदद यहोवा के नांव म होथे,
जऊन ह अकास अऊ धरती ला बनाय हवय।